Kõik tiirud puhtalt läbinud Dahlmeierile oli see tänavu juba neljandaks esikohaks. Finišis edestas ta lähimat jälitajat, prantslannat Marie Dorin Haberti (1 trahviring) 15,3 sekundiga. Poodiumi viimase koha hõivas Norra esindaja Tiril Eckhoff, kes sai oma trahvid kirja kahes viimases lasketiirus. Kaotust võitjale kogunes tal 21,9 sekundit.
MK-sarja üldliider Gabriela Soukalova pidi samuti viimases kahes lasketiirus minema trahviringile ja seega leppis tšehhitar täna 7. kohaga. Hetkel jätkab Soukalova siiski 503 punktiga üldarvestuse liidrina. Dorin Habert järgneb talle 468 silmaga, Franziska Hildebrandil on kirjas 423 punkti. Tänane võitja Dahlmeier jääb 405 punktiga neljandale kohale.
Tänase sõidu 13 parimat: